WALKMAN-brugervejledning
Udskriv
Hovedside > Vigtige oplysninger > Foranstaltninger > Forsigtigt

## Forsigtigt

Bemærkninger om brug
Bemærkninger om omgivelserne
Bemærkninger om håndtering af din "WALKMAN"
Bemærkninger om at beskytte din "WALKMAN" mod at blive våd

### Bemærkninger om brug

Følgende beskrivelser er vigtige, når du bruger din "WALKMAN". Du skal følge instruktionerne nedenfor.

- Du må ikke røre det genopladelige batteri med hænderne, hvis det er utæt. Der kan være resterende batterivæske i din "WALKMAN", og du skal derfor kontakte den nærmeste Sony-forhandler, hvis batteriet har været utæt. Hvis væsken kommer i øjnene, må du ikke gnide i dem, da det kan føre til blindhed. Skyl øjnene med rent vand, og søg læge.
  Hvis du får væske på huden eller tøjet, skal det omgående vaskes af. I modsat fald kan det forårsage forbrænding eller personskade. Søg læge, hvis du bliver forbrændt eller skadet af væske fra batteriet.

- Du skal slukke din "WALKMAN", hvis din "WALKMAN" forårsager interferens i radio- eller tv-modtagelser, og derefter flytte den væk fra radioen eller tv'et.

- Under særlig tørre luftforhold kan du eventuelt mærke en svag kilden i ørerne. Dette skyldes statisk elektricitet, der ophobes i kroppen, og er ikke en fejl i din "WALKMAN".
  Effekten kan minimeres ved at bære tøj, der er fremstillet af ikke-syntetiske materialer.

- Når du bruger en rem (medfølger ikke), skal du passe på, at den ikke hænger fast i andre genstande, som du går forbi. Du skal også være forsigtig med at svinge din "WALKMAN" i remmen, da du kan ramme andre personer.

- Du må ikke bruge din "WALKMAN" under start og landing ombord på fly, hvis dette er forbudt.

- Hvis der opstår lyn- eller tordenvejr, skal du omgående tage høretelefonerne af og stoppe med at bruge din "WALKMAN".

- Hvis du får en allergisk reaktion over for de medfølgende høretelefoner, skal du omgående holde op med at bruge dem og søge læge.

### Bemærkninger om omgivelserne

- Du må aldrig bruge din "WALKMAN" på steder, hvor den udsættes for kraftigt lys, ekstreme temperaturer, fugt eller vibrationer. Du må for eksempel aldrig efterlade din "WALKMAN" i en bil, der er parkeret i solen, eller i direkte sollys. Den kan blive misfarvet, slå sig eller blive beskadiget.

- Du må ikke efterlade din "WALKMAN" på steder, hvor den udsættes for meget støv.

- Du må ikke efterlade din "WALKMAN" på ustabile overflader eller i skrå stilling.

### Bemærkninger om håndtering af din "WALKMAN"

- Du skal tage fat i høretelefonernes stik, når høretelefonerne fjernes fra din "WALKMAN". Hvis du trækker i selve høretelefonernes ledning, kan den gå i stykker.

- Du må ikke udsætte LCD-skærmen for kraftige overfladepåvirkninger. Dette kan forvrænge farverne eller lysstyrken og medføre fejl på LCD-skærmen.

- Du skal følge foranstaltningerne nedenfor, når du bruger din "WALKMAN", for at undgå at kabinettet slår sig, eller at der opstår fejl i din "WALKMAN".

- Kontroller, at du ikke sætter dig ned med din "WALKMAN" i baglommen.

- Kontroller, at høretelefonernes ledning ikke er viklet rundt om din "WALKMAN", når den lægges i en taske, og sørg for, at tasken ikke udsættes for kraftige stødpåvirkninger, når den ligger i tasken.

### Bemærkninger om at beskytte din "WALKMAN" mod at blive våd

- Du må ikke udsætte din "WALKMAN" for vand. Din "WALKMAN" er ikke vandtæt. Husk at følge nedenstående foranstaltninger.

- Pas på, du ikke taber din "WALKMAN" ned i en vask eller anden beholder, der er fyldt med vand.

- Du må ikke bruge din "WALKMAN" på steder, hvor der er fugt eller i dårligt vejr, f.eks. i regn- eller snevejr.

- Du må ikke udsætte din "WALKMAN" for vand.
  Hvis du rører ved din "WALKMAN" med våde hænder, eller hvis du lægger din "WALKMAN" i noget fugtigt tøj, kan din "WALKMAN" blive våd og gå i stykker.

Gå til toppen af siden